Netflix și Youtube au pleznit producătorii de smartophone și de televizoare

E mai mult decât adorabil. Ambele companii au anunțat că ar vrea să reducă un pic calitatea la care fac streaming, pentru că e prea multă lume care consumă video zilele astea și o să înceapă să le meargă greu și, mare atenție aici, n-au nevoie de 1080p sau 4K toți.

Am râs. Tocmai au pleznit grav idioții de producători de smartphone care insistă că senzorul lor cât furnica filmează 8K, că nu mai au cu ce se să se laude. Și toți creatorii de conținut de pe Youtube care filmează cu cartoful și exportă în 1080p sau 4K. Sau produc conținut la care calitatea oricum nu contează.

Am cameră care filmează 4K. Nu filmez 4K, nu export 4K. Nu am de ce. Nu fac chestii interesante, nu fac filme de cinema. Nu am de ce. Fața mea sau a altora care doar vorbesc nu au de ce să fie la 4K și nici măcar la 1080. 720p is enough. Și asta e valabil cam pentru orice. Da, filmele arată spectaculos în 4K, pentru că sunt filmate cu camere de zeci de mii de euro, dar bășinile tale de vloguri nu au de ce să fie 4K.

Aș vrea ca Youtube să înceapă să gândească și să le spună celor care urcă clipuri la ei faze de genul “nope, chestia asta nu e 4K” sau “am detectat prea multă pixelare, nu ne pasă că ai exportat la 1080p, chestia asta e de 540p, nu mai filma cu cartoful”. Nu poți să ceri civilizație de la oamenii care uploadează, toți cred că conținutul lor se vede mai bine dacă e exportat la 4K, indiferent cu ce e sau cu ce e filmat.

Sper ca producătorii de televizoare și smartphone să se trezească și să renunțe la mizeria asta cu specificațiile. Articolul ăsta din 2010 rămâne valabil. La fel și clipul de mai jos.